দয়ানন্দ অ্যাংলো-বৈদিক কলেজ পরিচালনা কমিটি
দয়ানন্দ অ্যাংলো-বৈদিক কলেজ পরিচালনা কমিটি (DAVCMC) নামে পরিচিত একটি বেসরকারী শিক্ষা প্রতিষ্ঠান, যা ভারতে এবং ভারতের বাইরে ৯০০ টিরও অধিক বিদ্যালয় সহ ৭৫টি কলেজ এবং একটি বিশ্ববিদ্যালয় পরিচালনা করে থাকে। ধর্ম ও সমাজ সংস্কারক স্বামী দয়ানন্দ সরস্বতীর আদর্শের উপর ভিত্তি করে এটি প্রতিষ্ঠিত। দয়ানন্দ অ্যাংলো বৈদিক সংক্ষিপ্ত রূপ হল D.A.V। দয়ানন্দ অ্যাংলো-বৈদিক শিক্ষা ব্যবস্থায় সমগ্র ভারতে অধ্যয়নের বিভিন্ন ক্ষেত্রে স্নাতক এবং স্নাতকোত্তর ডিগ্রি প্রদানকারী কলেজগুলোও রয়েছে। এই স্কুলগুলো ১৮৮৬ সালে লাহোরে প্রতিষ্ঠিত দয়ানন্দ অ্যাংলো-বৈদিক কলেজ ট্রাস্ট অ্যান্ড ম্যানেজমেন্ট সোসাইটি দ্বারা পরিচালিত হয়, যা সাধারণত দয়ানন্দ অ্যাংলো-বৈদিক শিক্ষা সমিতি নামেও পরিচিত। এটি গত দশ বছরে একক প্রতিষ্ঠান হিসাবে CBSE (দশম ও দ্বাদশ শ্রেণী) এর সর্বাধিক সংখ্যক শীর্ষস্থানীয় তৈরির রেকর্ড রাখে।[তথ্যসূত্র প্রয়োজন] আজ, D.A.V কলেজ ট্রাস্ট এবং ম্যানেজমেন্ট সোসাইটির প্রাতিষ্ঠানিক স্মারকগুলো দিল্লির টিনমূর্তি হাউসে নেহেরু মেমোরিয়াল মিউজিয়াম অ্যান্ড লাইব্রেরির আর্কাইভের অংশ।